钦定古今图书集成/明伦汇编/氏族典/第176卷 > 《廖用贤尚友录》 > 田况
## 钦定古今图书集成/明伦汇编/氏族典/第176卷 > 《廖用贤尚友录》 > 田况

按《汉书王莽传》：“莽时盗贼并起，莽又禁不得擅发兵，
贼遂不制。唯翼平连率田况，发民年十八以上四万
馀人，授以库兵，刻石为约，赤糜不敢入界。况自劾奏，
莽让况擅发兵。后以况请出界击贼，皆破，乃令况领
青徐二州牧。况上言宜彻还乘传使者，以休息郡县。
委任臣况，盗贼必平。”莽畏恶况，阴为发代，赐况玺书，
随使者西到，拜师尉大夫。况去，齐地遂败。